[Foto’s] Kreatiewe idees vir ou kombuiswareFoto: Bored Panda As jy vier koekrollers en ses raspers as trougeskenke gekry het, of dit al vir jare lank opgaar, maar net nie kans sien om jou ou kombuisware uit te gooi nie, is dié kreatiewe idees vir jou. Teepotte As jy die mooiste teepotte het, maar hulle staan net en stof vergaar onder in ŉ kas, oorweeg gerus om hulle as blompotte te gebruik. Dit lyk pragtig en jy kan elke dag na jou geliefde teepot kyk. Jou ouma se lepels As hulle nie eintlik meer mooi genoeg is om te gebruik nie, maar jy dit graag vir iets wil gebruik is dit ‘n goeie oplossing: As jy die teelepels buig en op ŉ mooi stuk hout vasskroef, sal jy nie net nuwe lewe in jou ouma se lepels blaas nie, maar jy het nou ook ŉ kreatiewe manier iets soos ŉ baadjies en ŉ sambreel op te hang. Oortollige koekrollers Sny die koekroller in twee en plak dit op ŉ stuk hout. Nou het jy ŉ oulike plek om jou vadoeke te hang. Wynbottels Nou het jy ŉ verskoning om ŉ bietjie meer wyn te drink. Stoor jou bottels totdat jy genoeg het om ook te gebruik as ŉ soort lampskerm. Sny die bodem van die wynbottel af en hang dit van die dak af. Daar is so baie maniere om jou kombuisware kreatief te gebruik. Besoek gerus Bored Panda vir nog idees. Kliek op die foto’s om dit te vergroot.